หุ้นแกว่งแคบปิดเช้าร่วง2.66จุด
หุ้นเช้า12ธ.ค.ปิดที่ 1,374.74 จุด ลบ2.66 จุด มูลค่าการซื้อขาย 15,364.73 ล้านบาท
21 ธ.ค. 2555

หุ้นเช้า12ธ.ค.ปิดที่ 1,374.74 จุด ลบ2.66 จุด มูลค่าการซื้อขาย 15,364.73 ล้านบาท
ตลาดหุ้นวันที่ 21 ธ.ค. ดัชนีปิดภาคเช้าที่  1,374.74 จุด  -2.66 จุด หรือ -0.19%  มูลค่าการซื้อขาย 15,364.73 ล้านบาท 
บริษัทหลักทรัพย์ฟิลลิป ระบุว่า ตลาดหุ้นแกว่งตัวแคบๆ โดยปัจจัยหลักอยู่ที่การเจรจาการตัดลดงบประมาณ และการปรับขึ้นภาษีของสหรัฐ โดยความคืบหน้าล่าสุดยังไม่ราบรื่นนัก ขณะที่ประธานาธิบดีโอบามา และพรรครีพับลิกันยังไม่สามารถหาจุดสมดุลที่ตรงกันได้ จึงต้องรอดูกันต่อไป คาดกว่าจะได้ข้อสรุปที่ชัดเจนคงเป็นปลายเดือน
ด้านแรงซื้อต่างชาติยังเดินหน้าสะสมหุ้นต่อในตลาดหุ้น แต่เริ่มถือสถานะด้านขายสุทธิในตลาดอนุพันธ์มากขึ้น โดยวานนี้มียอดขายสุทธิมากกว่า 2,900 สัญญา อาจเป็นสัญญาณการขายทำกำไรที่จะมีตามมาในตลาดหุ้นก็ได้ อีกทั้งใกล้ช่วงวันหยุดเทศกาลสิ้นปี 
อย่างไรก็ตามคาดว่าวอลุ่มจะเบาบางลงในสัปดาห์หน้า ดังนั้น นักลงทุนควรต้องระมัดระวังความผันผวนระหว่างทางที่จะมีมากขึ้น และเตรียมรับมือกับการขายทำกำไรในระยะสั้นที่จะเกิดขึ้นเป็นระยะตลอดทาง โดยมองกรอบดัชนี 1370-1385 จุด
กลยุทธ์การลงทุนระยะสั้น มองการดีดตัวของตลาดเป็นโอกาสการทยอยขายทำกำไรอย่างน้อยบางส่วนเพื่อลดความเสี่ยง แล้วค่อยลงไปรอรับด้านล่าง โดยการเก็งกำไรยังเน้นการเลือกหุ้นรายตัว บนธีมการบริโภคภายในและใช้จ่ายปลายปีเป็นหลัก
หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTTGC   มูลค่าการซื้อขาย 1,086.41 ล้านบาท  ปิดที่ 70 บาท +1.25 บาท หรือ +1.82% BBL   มูลค่าการซื้อขาย 862.52 ล้านบาท  ปิดที่  197.50 บาท +0.25%CPALL   มูลค่าการซื้อขาย 606.21 ล้านบาท  ปิดที่  45.50 บาท  -1 บาท หรือ -2.15% NMG มูลค่าการซื้อขาย 515.19 ล้านบาท  ปิดที่ 1.75 บาท +0.10 บาท หรือ 6.06%SCC มูลค่าการซื้อขาย 507.03 ล้านบาท ปิดที่ 434 ล้านบาท +10 บาท หรือ 2.36%